En sjov nytårsaften er også en sikker nytårsaften – ellers er det ikke på første klasse, og det ved vi alt om. Alt for mange kommer til skade nytårsaften i forbindelse med fyrværkeri. Ofte er det fordi man ikke bærer sikkerhedsbriller eller holder god nok afstand. Vi giver dig derfor fem hurtige til sikkerhed her, så du hurtigt kan opfriske hukommelsen og være 100% klar til nytår.          Følg de fem fyrværkeriråd, som lyder: – Brug altid sikkerhedsbriller. – Brug kun godkendt fyrværkeri – aldrig hjemmelavet eller ulovligt fyrværkeri. – Hold aldrig tændt fyrværkeri i hånden. – Hold sikkerhedsafstanden (Den står på emballagen) og læn dig ikke ind over fyrværkeriet. – Gå aldrig tilbage til en fuser.          Sørg for, at du skyder sikkert af. Drop vinflasker og andre halve løsninger. Brug affyringsramper og et raketstativ, så du ikke risikerer vildfarne raketter og andre uheld.          Husk på, hvornår du må fyre af. Du må fyre af fra den 27. december til og med den 31. december.          Det er ikke alle steder, du må fyre af. Hold derfor øje med dine omgivelser. Er du tæt på dyr og ting, såsom stråtage eller halmballer, der er let brandbare, må du ikke fyre af inden for 100 meter. For raketter er det 200 meter. I blæsevejr fordobles afstanden.          Du må højest opbevare 5kg NEM (Netto Eksplosiv Mængde) fyrværkeri på et sted. Har du mere end 5 kg, skal du opdele, hvor du opbevarer dit fyrværkeri. Fjern heller ikke beskyttelseshætten fra lunterne og undgå direkte sollys. Læs hele vores side om sikkerhed her. Vi håber, at du får en fantastisk nytårsaften. Du ønskes et godt 2023 af alle fra First Class Fireworks.